Vermiste dogtertjie dae later dood gevindArgieffoto (Foto: Pixabay) Die liggaam ŉ vermiste 21 maande oue babadogtertjie, Motheo Rashilo, is Woensdag in die bosse in Lebowakgomo buite Polokwane gevind. Sy is op 28 Oktober as vermis aangemeld. Lt.kol. Mamphaswa Seabi, woordvoerder van die polisie, sê die ma het Motheo by vriende se huis gelos toe sy takies moes verrig. “Toe sy terugkeer, het hulle vir haar gesê die kind het verdwyn. Sy het die saak by die Lebowakgomo-polisiestasie aangemeld.” Die polisie het dadelik ŉ ondersoek van stapel gestuur en Woensdagmiddag omstreeks 16:00 die gruvonds gemaak. “Dit is nog nie bekend hoe sy in die bosse beland het nie en ŉ ondersoek sal die oorsaak van haar dood bepaal.” Seabi sê die polisie doen ŉ beroep op die gemeenskap om hulle ruimte te gee om die saak ten volle te ondersoek.